Vrou na SA gebring ná kameelperd-aanvalFoto: Netcaree 911 Volgens Athlenda Mathe, woordvoerder van Netcare 911, het hulle Vrydagaand ŉ oproep ontvang omtrent ŉ Amerikaanse toeris wat by ŉ vakansiebestemming in Zambië deur ŉ kameelperd aangeval is. “Volgens berigte het die vrou gaan stap toe die kameelperd haar aangeval het.” Mathe het gesê die kameelperd het die vrou met sy kop in ŉ doringbos ingestamp en dat sy in ŉ kritieke toestand aangetref is. “Die Netcare 911-stralerlugambulans het die vrou Saterdagoggend in Zambië gaan haal en na ŉ hospitaal in Johannesburg vervoer waar sy mediese behandeling ontvang.”